Publication: Magyar Közlöny
Issue: MK-2005-59 (Year: 2005, Number: 59)
Era: 2004-2010
Section: engedély kiadására irányul, akkor az 1957. évi IV. törvény elõírásait kell alkalmazni az ügyintézési
Paragraph Index: 633

m) az eljáráshoz kapcsolódó, a hatóság által kiadott engedély(ek), az Engedélyes által korábban benyújtott dokumentáció megnevezését és azonosítóit. 6.046. A kérelmet megalapozó dokumentációt a tartalmi követelményekben megfogalmazott elvárások szerint, a hatósági engedélyezési hatáskörbe tartozó terjedelemben olyan részletességben és mélységben kell elkészíteni, hogy az alapján a Hatóság a követelmények és elõírások teljesülésének, továbbá a teljesüléshez szükséges mûszaki és adminisztratív tevékenységek megfelelõségének független felülvizsgálhatóságát és értékelését el tudja végezni vagy végeztetni. 6.7. ÜZEMELTETÉSI ENGEDÉLY 6.047. A biztonsági programozható rendszer átalakítását követõ üzemeltetési engedélyének megszerzésére irányuló, e fejezetben részletezettek szerinti eljárást abban az esetben kell lefolytatni, ha a Hatóság az elvi átalakítási vagy az átalakítási engedélyben elõírta az új üzemeltetési engedély megszerzését. 6.7.1. Az engedély érvényessége 6.048. Új atomerõmûnél a jogerõs üzemeltetési engedély az engedélyben meghatározott feltételek teljesülése esetén a biztonsági programozható rendszer üzembe helyezési programjainak elvégzésére és azok sikeres végrehajtása esetén üzemeltetésre jogosít fel. 6.049. Új atomerõmû esetén a biztonsági programozható rendszer üzemeltetési engedélyének érvényességét a Hatóság a rendszer és az engedély szerinti tevékenység végzésének sajátosságait és körülményeit figyelembe véve szabja meg, de az nem lehet hosszabb a berendezés tervezésénél figyelembe vett idõtartamnál. 6.050. Üzemelõ létesítménynél a jogerõs engedély az átalakított blokk vagy biztonsági programozható rendszer – a jogszabályokban elõírt egyéb engedélyek megléte esetén – az engedélyben meghatározott feltételekkel és ideig történõ üzemeltetésére jogosít fel. 6.051. A Hatóság az átalakításban érintett biztonsági programozható rendszerek jellemzõit és az engedély szerinti tevékenység végzésének sajátosságait, körülményeit figyelembe véve szabja meg az engedély érvényességét, de az nem lehet hosszabb a programozható berendezés vagy a blokk tervezésénél figyelembe vett üzemeltetési idõszak visszamaradó részénél. 6.052. Az engedély lejártát vagy érvénytelenné válását követõen a hatályos jogszabályi elõírások szerinti új eljárásban kell kezdeményezni az új engedély megszerzését. 6.7.2. Tartalmi követelmények 6.053. Új atomerõmû esetén a biztonsági programozható rendszer üzemeltetési engedélykérelmének tartalmi követelményeit a 3.6.2 fejezet tartalmazza. 6.054. Üzemelõ létesítményben történt átalakítás esetén benyújtani szükséges üzemeltetési engedélykérelem tartalmi követelményeit a 4.6.2 fejezet tartalmazza. 6.055. A 6.053. és 6.054. pontok szerinti engedélykérelem mellékleteként be kell nyújtani a programozható eszköz processzorainak adathordozóra mentett futtatható kódját, valamint a biztonsági programozható rendszer funkcionalitását leíró tervek megvalósult állapot szerint aktualizált változatait. 6.8. LESZERELÉSI ENGEDÉLY 6.056. Üzemelõ atomerõmûvi blokkon a biztonsági programozható rendszerek végleges üzemen kívül helyezését és leszerelését átalakításnak kell tekinteni és 6.1–6.7. fejezetek elõírásai szerint kell az engedélyeztetést végrehajtani. 6.057. Megszüntetés alatt álló atomerõmûvi blokk esetében a biztonsági programozható rendszerek leszerelésére a 3.7. fejezet elõírásait kell alkalmazni. 6.9. AZ ENGEDÉLYKÉRELEMMEL ÉS AZ ENGEDÉLLYEL KAPCSOLATOS EGYÉB ELÕÍRÁSOK 6.058. A kérelmet az Engedélyes köteles a Hatósághoz benyújtani. 6.059. Az engedélykérelmet megalapozó dokumentációt a kérelmezõnek magyar nyelven, a változtatások könnyû kezelését és követhetõségét biztosító formában, az eljárásban résztvevõ szakhatóságok számán felül további 2 példányban kell benyújtania. A kérelmet és mellékleteit úgy kell összeállítani, hogy az Engedélyes és a benyújtott dokumentáció készítõi részérõl az arra feljogosított személyek részleteiben és összességében is egyértelmûen, ellenõrizhetõ módon igazolják az átadott dokumentáció hitelességét. A kérelmet megalapozó dokumentáció mûszaki számításokat, mérési adatokat, táblázatokat stb. tartalmazó részei indokolt esetben a Hatóság egyetértése mellett más nyelven is benyújthatók. Ez esetben az idegen nyelvû dokumentáció tartalmának összefoglalását, és a dokumentáció megállapításainak és következtetéseinek fordítását csatolni kell az engedélykérelemhez. Az Engedélyesnek mûködtetnie kell egy olyan eljárást, amely biztosítja, hogy az Engedélyes és alvállalkozói a hatósági határozatban rögzített jogosultságokat és kötelezettségeket csak olyan dokumentumok alapján végzik, amelyek a hatósági döntés alapjául szolgáló dokumentumokkal mindenben azonosak. Az azonosság ellenõrzött voltát fel kell tüntetni a dokumentumokon. 6.060. A kérelmet megalapozó dokumentáció a Hatósággal egyeztetett szövegszerkesztõi környezetben, korszerû adathordozón (CD, floppy disk) is beadható, de ebben az esetben biztosítani kell az adathordozón levõ információk megváltoztathatatlanságát. A korszerû adathordozót a 6.059. pont szerinti példányban, a korszerû adathordozón levõ információt 1 példányban kinyomtatva kell benyújtani a Hatósághoz. 6.061. Amennyiben a programozható eszköz, berendezések mûködését és jellemzõit leíró logikai tervek, mûködési diagramok stb. személyi számítógépen való megjelenítése speciális szoftvert igényel, biztosítani kell a szoftver egy példányának hozzáférhetõségét a Hatósággal egyeztetett módon. 6.062. A Hatóság vizsgálja, hogy a kérelem és az azt megalapozó dokumentáció megfelel-e a Nukleáris Biztonsági Szabályzatokban és más hatályos jogszabályban meghatározott követelményeknek. Hiányosság esetén az Engedélyest határidõ kitûzésével hiánypótlásra szólítja fel. 6.063. Az engedélykérelmet megalapozó dokumentáció 2 példányát, vagy ha a megalapozás korszerû adathordozón került benyújtásra, akkor 1 példány nyomtatott dokumentációt és 2 példány korszerû adathordozót a Hatóság a kérelemnek helyt adó eljárás befejezése után saját irattárában helyez el. A kérelem elutasítása, visszavonása vagy az eljárás megszüntetése esetén a Hatóság 1 példányt irattároz, a többi példányt az Engedélyesnek visszaküldi. 6.064. Az engedélyt megalapozó, a Hatóságnál tárolt dokumentációban foglaltaktól eltérni, amennyiben az eltérést hatósági engedélyezési kötelezettség terheli, csak a Hatóság engedélye alapján lehetséges. 6.065. Nem hatósági engedélyköteles módosítás esetén a hatósági engedélyt megalapozó dokumentációtól való eltérést az Engedélyes a Hatóságnak köteles bejelenteni. A bejelentést az Engedélyes a módosított dokumentum 1 példányának (engedélyesi döntés és a döntést megalapozó dokumentáció) a Hatóság részére – a módosítást követõ 15 napon belül, de még a tevékenység megkezdése elõtt – történõ benyújtásával teljesíti.

Source: https://magyarkozlony.hu/hivatalos-lapok/75856988020759264e9c9f14431592e73688599d/dokumentumok/bc8d69e5334124eb851ec897fff39476bf30aea2/letoltes